ব্যাংক সংশ্লিষ্ট কর্মকর্তারা বলছেন, আমদানি ব্যাপক হারে বাড়ছে। অনেক বড় বড় প্রকল্পের কাজ চলছে। তাতে সামনের দিনগুলোতে ডলারের উপর চাপ আরো বাড়তে পারে বলে মনে করছেন তারা। জানা গেছে, গত দুইবছর আগে এইদিনে ব্যাংকভেদে নগদ ডলারের দাম ছিল ৮১ থেকে সর্বোচ্চ ৮২ টাকা। অর্থাৎ এক বছরের ব্যবধানে ৪ থেকে ৫ টাকা বেড়েছে। এদিকে তিনমাস আটকে রাখার পর ডলারের বিপরীতে টাকার মান ধরে রাখতে পারেনি বাংলাদেশ ব্যাংক। চলতি মাসে আন্তঃব্যাংক ডলারের দাম বেড়েছে ৮ পয়সা। ফলে প্রতি ডলারের বিনিময়মূল্য ৮৩ টাকা ৭৭ পয়সা থেকে ৮৩ টাকার ৮৫ পয়সা হয়েছে। মূলত আমদানির দায় শোধ করতে এ হার বেঁধে দেয়া হয়েছে। তবে খোলা বাজারে ডলারের দাম ৮৬ টাকা ৫০ পয়সা।